《子瞻辞免起居之命令铄复用前韵一首以勉之》
宋代·赵令铄

登州与仪曹，到官如旅寓。螭陛凤凰池，翱翱未云暮。

冰雪照人清，黄色盈中部。譬如千日酿，一宿陋清酤。

载笔无多时，公真济时具。叹息贺德基，犹知我尸素。

作者简介：赵令铄（一○四八～？）字伯坚，太祖五世孙。神宗朝进士。累官至宝文阁待制。有《诗声集》，已佚。事见鲜于伯机《游高亭山广严院记》（《铁网珊瑚》卷五）、《宋史》卷二四七《子淔传》。今录诗二首。